'Tis the Damn Season

"'Tis the Damn Season" (מעוצב באותיות קטנות; בעברית: "זוֹ הָעוֹנָה הָאֲרוּרָה") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבום האולפן התשיעי שלה, Evermore. השיר יצא לאור ב-11 בדצמבר 2020, על ידי חברת התקליטים ריפבליק רקורדס, ביחד עם שאר שירי האלבום. השיר נכתב על ידי סוויפט וארון דסנר והופק על ידי דסנר גם כן. השיר זכה להצלחה בינלאומית מבלי שיצא כסינגל, תוך שנבחר גם לא לצאת כסינגל ולא נשלח לשום פורמט של רדיו הלהיטים העכשוויים. מבחינה מוזיקלית, "'Tis the Damn Season" הוא שיר חג המולד, שלא כולל את הערך החגיגי והמסורתי של החג, אלא אווירה מלנכולית. בשיר מוצגת פרספקטיבה של מספרת בשם דורותיאה שמגיעה לעיר הולדתה בטופלו, מיסיסיפי, ונתקלת במאהב לשעבר, בידיעה שקשר מחודש ביניהם יסתיים בצורה שלילית. זהו שיר רוק אלטרנטיבי ו"חורפי", בו יש שימוש בגיטרה חשמלית, מכונת תופים, כינורות, טרומבון וכלי מקלדת. "'Tis the Damn Season" מקביל לרצועה, "Dorothea", שמספקת את נקודת המבט של מאהבה לשעבר. עם יציאתו של Evermore, "'Tis the Damn Season" זכה לשבחים ביקורתיים מטעם מבקרי המוזיקה, שהעריצו את המילים והתחושה הנוסטלגית שלו ובנוסף לכך, העריצו גם את הלחן ה"חגיגי" שלו. בארצות הברית, הוא הופיע לראשונה במקום ה-39 במצעד הבילבורד הוט 100, במקום השישי במצעד שירי הרוק & האלטרנטיביים ובמקום ה-13 ברולינג סטון טופ 100. בשאר רחבי העולם, הוא הגיע למקומות ה-13,‏ 23 ו-24 בקנדה הוט 100, בילבורד גלובל 200 ומצעד הסינגלים האוסטרלי, בהתאמה. ב-24 ביולי 2020, במהלך ההסגרים שאירעו בעקבות מגפת הקורונה, סוויפט הוציאה בהפתעה את אלבום האולפן השמיני שלה, Folklore, שזכה לשבחים ביקורתיים נרחבים ולהצלחה מסחרית בינלאומית. בספטמבר 2020, סוויפט, המפיקים והשותפים שלה לאלבום, ארון דסנר וג'ק אנטונוף, התאספו באולפן לונג פאונד, הממוקם בבקתה מבודדת בצפון מדינת ניו יורק, כדי לצלם את הסרט התיעודי, Folklore: The Long Pond Studio Sessions. הסרט הופץ בהמשך בדיסני+ לצד אלבום הופעה שיצא בפורמטים דיגיטליים; סוויפט ביצעה את כל 17 הרצועות מ-Folklore בצורה מופשטת וסיפרה על התהליך היצירתי של פיתוח האלבום. לאחר שלב הצילומים, סוויפט, אנטנוף ודסנר חגגו את יציאתו של Folklore בשתייה ובסופו של דבר החליטו להישאר בלונג פאונד והמשיכו באופן בלתי צפוי במלאכת כתיבת השירים. סוויפט כתבה את "'Tis the Damn Season" באמצע הלילה, כשהייתה שיכורה. למחרת, בערך בשעה 9:00 בבוקר, היא הציגה את מילות השיר לדסנר, שסיפר על אותו הרגע בריאיון לבילבורד: "זה בהחלט היה עוד רגע שבו המוח שלי התפוצץ, שהיא שרה לי את זה במטבח שלי וזה היה פשוט סוריאליסטי". ארון דסנר הלחין את המוזיקה ל-"'Tis the Damn Season" מספר שנים לפני ש-Evermore יצא ותיאר אותה כאחת היצירות האהובות עליו אי פעם. הוא השווה את הרקע והכתיבה של השיר לזה של "Peace" מ-Folklore וסיפר שהשיר יכול היה להישאר אינסטרומנטלי, אך "מישהו מיכולת הסיפור והיכולת המוזיקלית המדהימה של [סוויפט] לקח את זה ועשה משהו הרבה יותר גדול". לפני יציאתו של Evermore, סוויפט פרסמה את השיר "'Tis the Damn Season" ב-9 בדצמבר 2020, בסטורי באינסטגרם, בו היא פרסמה תמונה שלה מאנטרטיינמנט ויקלי עם הכיתוב "הבגד הזה באמת צועק "'TIS THE DAMN SEASON" (2020)". ב-10 בדצמבר 2020, סוויפט הודיעה שאלבום האולפן התשיעי שלה ו"אלבום האחות" של Folklore,‏ Evermore, ייצא בחצות וחשפה את רשימת הרצועות שלו, שם "'Tis the Damn Season" הוצב במקום הרביעי. בהכרזה, סוויפט פרסמה תמונות של רצועות שונות, כולל "'Tis the Damn Season", שמסופרת על ידי דמות בשם דורותיאה שעזבה את עיר הולדתה טופלו, מיסיסיפי להוליווד. כשהיא חוזרת בחגים, היא חווה מחדש מערכת יחסים רומנטית ישנה עם מאהב אלמוני שאליו מיועד השיר, בידיעה שהוא ייעלם שוב. "Dorothea", הרצועה השמינית באלבום, כתובה מנקודת מבטו של המספר ללא השם. סרטונים עם המילים של כל שיר באלבום הועלו לערוץ היוטיוב הרשמי של סוויפט; סרטון המילים של "'Tis the Damn Season" צבר למעלה מ-6.5 מיליון צפיות נכון ליוני 2021. "'Tis the Damn Season" הוא שיר רוק אלטרנטיבי מינימליסטי, ונוסטלגי. חלק ממבקרי המוזיקה תיארו אותו כבלדת חג מולד מסורתית. השיר נכתב בסולם פה מז'ור, עם קצב מהיר-בינוני של 146 פעימות בדקה. השירה של סוויפט משתרעת בין C3 ל-A4. ב-"'Tis the Damn Season" יש שימוש דומיננטי בגיטרה חשמלית; הטכניקה המאפיינת את נגינת הגיטרה היא טכניקת הפינגר סטייל. כמו כן, בשיר יש שימוש במכונת תופים, ומעט כלי הקשה מסונכרנים. ארון דסנר ניגן בשיר בגיטרה האקוסטית, הבס, התופים, הגיטרה החשמלית והפסנתר; כמו כן, נעשה בו שימוש בצ'לו, הרמוניום, כלי מקלדת, טרומבון וכינור. מבחינה לירית, "'Tis the Damn Season" כתוב מנקודת מבטה של אישה בשם דורותיאה, שחקנית הוליוודית שחוזרת לעיר הולדתה טופלו, מיסיסיפי במטרה לבקר את משפחתה בסוף השבוע של חג ההודיה. דורותיאה נתקלת במאהב אלמוני לשעבר ונכנסת בשנית למערכת יחסים "חולפת אך אינטימית" עם מישהו מנעוריה, ומסיימת את הלילה במיטה יחד עימו, אף על פי שידעה שהיא תצטרך לנטוש שוב את מערכת היחסים שלהם. בדומה ל-"Cardigan",‏ "August" ו-"Betty" מ-Folklore, השיר הוא חלק מסדרת שירים שנכתבו מנקודות מבט שונות של אותה מערכת יחסים רומנטית; "Dorothea", הרצועה השמינית ב-Evermore, נכתבה מנקודת מבטו של המספר האלמוני, שנשאר אופטימי יותר לגבי האפשרות לצאת שוב עם דורותיאה. עם זאת, דורותיאה מזכירה בכאב את חייה המפוארים בלוס אנג'לס, תוך שהיא מביעה תיעוב כלפי הקריירה עטורת הפרסים שלה, לטובת הנוחות שבעיר הולדתה. בהמשך, הנמען האלמוני מצהיר: "אז אני אחזור ללוס אנג'לס ולמה שנקרא חברים / מי יכתוב ספרים עליי אם אי פעם אצליח / ו[אני] תוהה על הנשמה היחידה / מי יכול לדעת אילו חיוכים אני אזייף". "'Tis the Damn Season" זכה לשבחים ביקורתיים נרחבים על הווריאציה ה"מרגשת למדי" שלו, ועל כך שהוא כולל מוזיקת חג מסורתית ובעל מסר "אופטימי יותר" בהשוואה לשירים אחרים מ-Evermore. בביקורת שפורסמה במגזין רולינג סטון, בריטני ספנוס תיארה את השיר כ"חבטת בטן נוסטלגית" והוסיפה שהוא "לוכד בצורה מתוחה את הנוסטלגיה הספציפית להחריד ואת ההתפרקות המבולגנת המוכרת שחייבת ללוות אותה". בהמשך, שיבחה ספנוס את "הפריחה הלירית" ואת הנרטיב שבשיר, וטענה שהם פחות אידיאליסטים. לאחר מכן, היא הוסיפה שהם מבדילים אותו משירי חג מולד מסורתיים אחרים. בביקורת על Evermore, קלייר שאפר, גם היא מרולינג סטון, שיבחה את קו העלילה המפורט מצדדים שונים של הסיפור ב-"'Tis the Damn Season" וב-"Dorothea". מבקר המוזיקה, סם סדומסקי מפיצ'פורק, שיבח את השימוש של סוויפט בטקסט המפורט ובעל המשמעות והצהיר שהיא "מתייחסת לגיטרה החשמלית של [ארון] דסנר כאל דף יומן ריק וזאת, בנוסף לכך שהמחשבות שלה באות לידי ביטוי בשיר עצמו". ברודי לנקסטר מ-The Sydney Morning Herald תיארה את "'Tis the Damn Season" כעוצמתי, וציינה בחיוב את אזכור "הנוסטלגיה של הפרוורים", שחשף את הנוחות שסוויפט חוותה בעיר הולדתה, אף על פי היותה ידוענית מפורסמת בכל רחבי העולם. מדליין קרון מ-American Songwriter תיארה את קו העלילה ב-"'Tis the Damn Season" כ"נרטיב מוכר מדי שמגיע לפני חג ההודיה". מאורה ג'ונסטון מאנטרטיינמנט ויקלי בחרה ב-'''Tis the Damn Season'' כדוגמה "מובהקת" לכתיבת השירים וההפקה הגבוהה ב-Evermore. אנני זלסקי מ-The A.V. Club סברה ש-"'Tis the Damn Season" מהווה דוגמה ללכידות הקולית ולסגנון כתיבת השירים החורפי ב-Evermore, בעוד שפטריק ראיין מ-USA Today זיהה את השיר כסימן היכר של "הפנטזיה האסקפיסטית" ב-Evermore וציין שהוא עוסק בנרטיבים ונקודות מבט שונות. ב-Insider שיבחו את ההפקה ה"עבה" יותר של השיר ואת השירה העדינה של סוויפט. קלי אלגרם אמרה שהוא "גדוש בזיכרונות". בביקורת על Evermore, ג'ייסון ליפשוטז מבילבורד בחר ב-"'Tis the Damn Season" כדוגמה לכך שהאלבום "מציע תקווה ואריכות ימים, אף על פי שיש הריסות ושיברונות". ליפשוטז דירג את השיר כרצועה השביעית הטובה ביותר באלבום, ותיאר אותו כשיר שיכול להתאים ל-Speak Now או Red, אך עם סיפור והפקה "חכמים" יותר. לאחר יציאתו של Evermore, במצעד שפורסם ב-26 בדצמבר 2020, "'Tis the Damn Season" הופיע לראשונה במקום ה-39 במצעד הבילבורד הוט 100 לצד 14 השירים האחרים מהאלבום; בשבוע הבא הוא ירד למקום ה-91, ולאחר מכן יצא מהמצעד. הוא הופיע לראשונה במקום ה-13 ברולינג סטון טופ 100, עם מכירות של למעלה מ-134,000 עותקים שנמכרו ו-16.2 מיליון השמעות שנצברו בשבוע הראשון שלו. הוא הופיע לראשונה במקום השישי במצעד השירים האלטרנטיביים, שם שהה שבעה שבועות. הוא זכה להצלחה בינלאומית, והופיע לראשונה במקום ה-13 בקנדה הוט 100, ה-23 בבילבורד גלובל 200 וה-24 במצעד הסינגלים האוסטרלי. כל הקרדיטים שלהלן לקוחים מטיידל, ופיצ'פורק. סרטון השיר "'Tis the Damn Season" באתר יוטיוב evermore, נבדק ב-2020-12-12 Taylor Swift (new album) - evermore: lyrics and songs | Deezer (באנגלית אמריקאית), נבדק ב-2020-12-12 Ellissa Bain, Taylor Swift’s ’tis the damn season’ meaning explained: Full lyrics here!, HITC, ‏2020-12-23 (באנגלית בריטית) Where is Long Pond Studio Located in Taylor Swift’s ‘Folklore’ Movie?, Decider, ‏2020-11-25 (באנגלית אמריקאית) Taylor Swift Fans Realize She Recently Teased ’’Tis The Damn Season’, UPROXX, ‏2020-12-10 (באנגלית אמריקאית) Aaron Dessner on the 'Weird Avalanche' That Resulted in Taylor Swift's 'Evermore', Billboard (באנגלית) Claire Shaffer, Claire Shaffer, Aaron Dessner on How His Collaborative Chemistry With Taylor Swift Led to 'Evermore', Rolling Stone, ‏2020-12-18 (באנגלית אמריקאית) "I have no idea what will come next. I have no idea about a lot of things these days and so I've clung to the one thing that keeps me connected to you all. That thing always has and always will be music. And may it continue, evermore. evermore is out now: taylor.lnk.to/evermorealbum" MTV News Staff, Taylor Swift's Evermore Has A Song For Every Mood, MTV News (באנגלית) Taylor Swift - ‘tis the damn season (Official Lyric Video), נבדק ב-2021-11-07 Brittany Spanos, Brittany Spanos, Taylor Swift Comes Through With the Holiday Bummer We Need With 'Tis the Damn Season', Rolling Stone, ‏2020-12-11 (באנגלית אמריקאית) Taylor Swift: Evermore – rich alt-rock and richer character studies, the Guardian, ‏2020-12-11 (באנגלית) Taylor Swift’s new album Evermore is full of haunting tales – review, The Independent, ‏2020-12-11 (באנגלית) A track-by-track review of Taylor Swift's 'Evermore', The Utah Statesman, ‏2020-12-11 (באנגלית אמריקאית) Swift Taylor, Dessner Aaron, Swift Taylor, 'tis the damn season, Musicnotes.com, ‏2020-12-14 Maura Johnston, Taylor Swift levels up on 'Evermore', EW.com (באנגלית) Try the TIDAL Web Player, listen.tidal.com (באנגלית) James Cassara says, Taylor Swift 'evermore' Is Ready For Your Record Player, Radio Play Be Damned, American Songwriter, ‏2020-12-11 (באנגלית אמריקאית) Claire Shaffer, Claire Shaffer, Taylor Swift Deepens Her Goth-Folk Vision on the Excellent 'Evermore', Rolling Stone, ‏2020-12-11 (באנגלית אמריקאית) Taylor Swift: evermore, Pitchfork (באנגלית) Brodie Lancaster, Taylor Swift is back, stronger than ever before, The Sydney Morning Herald, ‏2020-12-11 (באנגלית) Taylor Swift's powerful evermore returns to folklore's rich universe, The A.V. Club (באנגלית אמריקאית) Patrick Ryan, Taylor Swift's 'Evermore' review: Pop star returns to the woods for a spellbinding 'Folklore' companion, USA TODAY (באנגלית אמריקאית) Callie Ahlgrim, Courteney Larocca, Taylor Swift's 'Evermore' isn't as good as 'Folklore,' but it's still better than what everyone else is doing, Insider (באנגלית אמריקאית) Taylor Swift's 'Evermore' is a Rewarding Journey Deeper Into the Woods, Billboard (באנגלית) Every Song Ranked on Taylor Swift’s ‘Evermore’ Deluxe Edition: Critic’s Picks, Billboard (באנגלית) Rob Sheffield, Rob Sheffield, All 129 of Taylor Swift's Songs, Ranked by Rob Sheffield, Rolling Stone, ‏2021-10-26 (באנגלית אמריקאית) Samantha Wieder, Ryan Schocket, Here Are All Taylor Swift’s Songs— From Debut To Evermore — Ranked, BuzzFeed (באנגלית) Nate Jones, All 179 Taylor Swift Songs, Ranked, Vulture, ‏2021-01-11 (באנגלית אמריקאית) The Hot 100 Chart, Billboard Taylor Swift, Billboard Top 100 Popular Songs | Rolling Stone Music Charts (באנגלית אמריקאית) australian-charts.com - Taylor Swift - 'Tis The Damn Season, australian-charts.com Try the TIDAL Web Player, listen.tidal.com (באנגלית) Taylor Swift Releases New Album evermore: Listen and Read the Full Credits | Pitchfork, web.archive.org, ‏2020-12-11 CERTIFICADOS, Pro-Música Brasil (ב־Brazilian Portuguese)